Paġna Il-Kummissjoni Ewropea tixtieq tinforma l-ilmentaturi involuti fil-proċedura ta' ksur 2013/4108 li l-awtoritajiet Spanjoli wieġbu fit-13 ta' Settembru 2013 l-avviż ta' tqegħid fil-mora li l-Kummissjoni kienet bagħtet lil Spanja fil-21 ta' Ġunju 2013 skont l-Artikolu 258 tat-Trattat dwar il-Funzjonament tal-Unjoni Ewropea. Fit-tweġiba tagħhom, l-awtoritajiet Spanjoli għamlu proposta biex jemendaw id-Digriet Irjali 1837/2008 dwar dak li jirrigwarda l-professjoni ta' disinjatur tekniku (delineante). L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura li ġejja ta' għajnuna mill-Istat: Data tal-adozzjoni tad-deċiżjoni it-18 ta' Diċembru 2013 Numru tal-każ Numru tad-deċiżjoni Stat tal-EFTA L-Islanda Għajnuna għar-ristrutturar lil Vestmannaeyjar Savings Bank Bażi ġuridika L-Artikolu 61(3)(b) taż-ŻEE Rimedju għal taqlib serju fl-ekonomija Forma ta' għajnuna Konverżjoni tal-pretensjonijiet Ammont tal-għajnuna Valur gross tal-pretensjonijiet konvertiti: ISK 2 215 miljun (EUR 13,4 miljun) Tul ta' żmien Setturi ekonomiċi Servizzi finanzjarji Isem u indirizz tal-awtorità li tagħti l-għajnuna It-test awtentiku tad-deċiżjoni, li minnu tneħħiet l-informazzjoni kunfidenzjali kollha, qiegħed fuq il-websajt tal-Awtorità ta' Sorveljanza tal-EFTA: L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura li ġejja ta' għajnuna mill-Istat: Data tal-adozzjoni tad-deċiżjoni 18 ta' Diċembru 2013 Numru tal-kawża Numru tad-deċiżjoni Stat tal-EFTA L-Islanda Għajnuna għar-ristrutturar lil Nordfjordur Savings Bank Bażi ġuridika Artikolu 61(3)(b) taż-ŻEE Rimedju għal taqlib serju fl-ekonomija Forma ta' għajnuna Konverżjoni tal-pretensjonijiet Ammont tal-għajnuna Valur gross tal-pretensjonijiet konvertiti: ISK 559 miljun (EUR 3,4 miljun) Tul ta' żmien Setturi ekonomiċi Servizzi finanzjarji Isem u indirizz tal-awtorità tal-għoti It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq il-websajt tal-Awtorità ta' Sorveljanza tal-EFTA: Ir-rati bażi huma kkalkulati b'konformità mal-Kapitolu dwar il-metodu għall-istabbiliment tar-rati ta' referenza u ta' skont tal-Linji Gwida tal-Awtorità dwar l-għajnuna mill-Istat kif emendati mid-Deċiżjoni tal-Awtorità Nru 788/08/COL tas-17 ta' Diċembru 2008. Biex jinkisbu r-rati ta' referenza applikabbli, jiżdiedu marġni xierqa mar-rata bażi f'konformità mal-Linji Gwida dwar l-għajnuna mill-Istat. Ir-rati bażi ġew iddeterminati kif ġej: L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjoni ġenerali li ġejja: EPSO/AD/277/14 – Amministraturi (AD 5) fil-qasam tal-awditjar Għal aktar tagħrif ikkonsulta l-websajt tal-EPSO http://blogs.ec.europa.eu/eu-careers.info/ Permezz ta' ittra tat-8 ta' Ottubru 2013 li ntbagħtet lill-Qorti tal-EFTA minn Hæstiréttur Íslands (il-Qorti Suprema tal-Iżlanda), li waslet għand ir-Reġistru tal-Qorti fid-9 ta' Ottubru 2013, saret talba għal Opinjoni Konsultattiva fil-każ J Íslandsbanki hf. v Gunnar V. Engilbertsson, dwar il-mistoqsijiet li ġejjin: Hija kompatibbli mad-dispożizzjonijiet tad-Direttiva 93/13/KEE tal-5 ta' April 1993 dwar termini inġusti f'kuntratti tal-konsumatur jekk il-leġiżlazzjoni fi Stat li huwa parti mill-Ftehim ŻEE jippermetti kuntratti bejn konsumaturi u fornituri għal self għall-finanzjament ta' xiri tal-proprjetà immobbli li jkun fih id-dispożizzjonijiet li jistqarru li l-pagamenti ta' ħlas lura tas-self għandhom ikunu marbuta ma' indiċi determinati minn qabel? Jekk ir-risposta għall-ewwel mistoqsija hija li l-indiċi ta' ħlas lura ta' self meħud biex jiffinanzjaw ix-xiri ta' beni immobbli huwa kompatibbli mad-dispożizzjonijiet tad-Direttiva 93/13/KEE, imbagħad it-tieni mistoqsija hija: Id-Direttiva tillimita d-diskrezzjoni tal-Istat taż-ŻEE inkwistjoni sabiex tiddetermina, permezz ta' leġiżlazzjoni jew permezz ta' regolamenti amministrattivi, il-fatturi li għandhom joħolqu l-bidliet f'indiċi predeterminati u l-metodi li bihom dawn il-bidliet għandhom jitkejlu? Jekk ir-risposta għat-tieni domanda hija li d-Direttiva 93/13/KEE ma tillimitax id-diskrezzjoni tal-Istat Membru msemmi f'dik il-kwistjoni, imbagħad it-tielet mistoqsija hija: Terminu kuntrattwali huwa meqjus bħala li ġie negozjat individwalment skont it-tifsira tal-Artikolu 3 (1) tad-Direttiva meta (a) huwa ddikjarat fil-bond li l-konsumatur jiffirma meta jieħu s-self li l-obbligu tiegħu huwa marbut mal-indiċi u l-indiċi ta' bażi li għandu jintuża fil-kalkolu tal-bidla fil-prezz huwa speċifikat fil-bond, (b) il-bond ikun akkumpanjat minn skeda ta' ħlas li turi pagamenti stmati u mqassma għalihom li għandhom isiru fid-dati dovuti tas-self, u hija dikjarata fl-iskeda li dawn l-estimi jistgħu jinbidlu skont id-dispożizzjoni tal-indiċjar tal-bond, u (c) kemm il-konsumatur kif ukoll il-fornitur jiffirmaw l-iskeda tal-ħlas fl-istess ħin u flimkien mal-firma tal-bond mill-konsumatur? Il-metodu tal-kalkolu ta' bidliet fil-prezz f'kuntratti għal self għall-finanzjament ta' kreditu għal xiri huwa meqjus li ġie espliċitament spjegat għall-konsumatur fi ħdan it-tifsira tal-paragrafu 2 (d) tal-Anness għad-Direttiva 93/13/KEE meta ċ-ċirkustanzi jkunu kif deskritti fit-tielet mistoqsija? Stat li huwa parti mill-Ftehim taż-ŻEE jkollu l-għażla, fl-implimentazzjoni tal-Artikolu 6 (1) tad-Direttiva 93/13/KEE, li jew jippreskrivi fil-leġiżlazzjoni domestika li kundizzjonijiet kuntrattwali inġusti skont it-tifsira tal-Artikolu 6 (1) tad-Direttiva jistgħu jiġu ddikjarati mhux vinkolanti fuq il-konsumatur, jew jippreskrivi fil-leġiżlazzjoni domestika li dawn it-termini għandhom f'kull ħin ikunu mhux vinkolanti fuq il-konsumatur? Awtorità li tagħmel talba lill-awtorità kompetenti ta' Stat Membru ieħor skont l-Artikolu 16 tad-Direttiva 2003/6/KE għandha tistabbilixxi fit-talba tagħha l-fatti li jagħtu lok għal suspett ta' ksur tal-projbizzjoni dwar in-negozju minn ġewwa u l-manipulazzjoni tas-swieq? Héraðsdómur Reykjavíkur (il-Qorti Distrettwali ta' Reykjavik) għamlet talba lill-Qorti tal-EFTA permezz ta' ittra tal-5 ta' Novembru 2013, li waslet fir-Reġistru tal-Qorti fit-12 ta' Novembru 2013, għal Opinjoni Konsultattiva fil-kawża Gunnar V. Engilbertsson v Íslandsbanki hf., dwar il-mistoqsijiet li ġejjin: Huwa kompatibbli mad-dispożizzjonijiet tad-Direttiva tal-Kunsill 93/13/KEE tal-5 ta' April 1993 dwar termini mhux ġusti f'kuntratti ta' konsumaturi jekk il-leġiżlazzjoni fi Stat li huwa parti għall-Ftehim ŻEE tippermetti kuntratti bejn konsumaturi u fornituri għal self biex jiffinanzjaw xiri ta' proprjetà immobbli biex ikun fihom dispożizzjonijiet li jiddikjaraw li l-pagamenti bin-nifs għandhom ikunu marbutin ma' indiċi predeterminat? Jekk ir-risposta għall-ewwel mistoqsija hija li l-indiċi ta' ħlas lura ta' self meħud biex jiffinanzjaw ix-xiri ta' beni immobbli huwa kompatibbli mad-dispożizzjonijiet tad-Direttiva 91/13/KEE, imbagħad it-tieni mistoqsija hija: Id-Direttiva tillimita d-diskrezzjoni tal-Istat ŻEE inkwistjoni biex jiddetermina, kemm permezz ta' leġiżlazzjoni kif ukoll permezz ta' regolamenti amministrattivi, il-fatturi li jistgħu jikkawżaw tibdil fl-indiċi predeterminat u l-metodi li permezz tagħhom dawn it-tibdil għandhom jitkejlu? Jekk ir-risposta għat-tieni mistoqsija hija li d-Direttiva 93/13/KEE ma tillimitax id-diskrezzjoni tal-Istat Membru msemmi f'dik il-mistoqsija, allura t-tielet mistoqsija hi: terminu kuntrattwali huwa meqjus bħala li ġie negozjat individwalment skont it-tifsira tal-Artikolu 3 (1) tad-Direttiva meta a) huwa ddikjarat fil-bond li l-konsumatur jiffirma meta jieħu s-self li l-obbligu tiegħu huwa marbut mal-indiċi u l-indiċi ta' bażi li għandu jintuża fil-kalkolu tal-bidla fil-prezz huwa speċifikat fil-bond, b) il-bond ikun akkumpanjat minn skeda ta' ħlas li turi pagamenti stmati u mqassma għalihom li għandhom isiru fid-dati dovuti tas-self, u hija dikjarata fl-iskeda li dawn l-estimi jistgħu jinbidlu skont id-dispożizzjoni tal-indiċjar tal-bond, u c) kemm lill-konsumatur kif ukoll il-fornitur jiffirmaw l-iskeda tal-ħlas fl-istess ħin u flimkien mal-firma tal-bond mill-konsumatur? Il-metodu tal-kalkolu ta' bidliet fil-prezz f'kuntratti għal self għall-finanzjament ta' kreditu għal xiri ta' proprjetà immobbli meqjus li ġie espliċitament spjegat għall-konsumatur fi ħdan it-tifsira tal-paragrafu 2 (d) tal-Anness għad-Direttiva 93/13/KEE meta ċ-ċirkustanzi jkunu kif deskritti fit-tielet mistoqsija? Stat li huwa parti għall-Ftehim ŻEE għandu l-għażla, meta jadotta l-Artikolu 6 (1) tad-Direttiva 93/13/KEE, jew jippreskrivi fil-leġiżlazzjoni domestika li termini ta' kuntratt inġusti fi ħdan it-tifsira tal-Artikolu 6 (1) tad-Direttiva jistgħu jkunu dikjarati mhux vinkolanti fuq il-konsumatur jew jippreskrivi fil-leġiżlazzjoni domestika li tali termini jkunu mhux vinkolanti fuq il-konsumatur fi kwalunkwe żmien? Hæstiréttur Íslands, (il-Qorti Suprema tal-Iżlanda) għamlet talba lill-Qorti tal-EFTA permezz tal-ittra tal-14 ta' Novembru 2013, li waslet għand ir-Reġistru tal-Qorti fil-15 ta' Novembru 2013, għal Opinjoni Konsultattiva fil-każ tal-Istat Iżdlandiż v Atli Gunnarsson, dwar il-mistoqsijiet li ġejjin: Huwa kompatibbli mal-Artikolu 28 tal-Ftehim dwar iż-Żona Ekonomika Ewropea u/jew l-Artikolu 7 tad-Direttiva 2004/38/KE li Stat (A), li huwa parti mal-Ftehim, ma jagħtix lill-konjuġi l-għażla li jiġbru flimkien il-kreditu tat-taxxa f'konnessjoni mal-valutazzjoni tat-taxxa fuq id-dħul f'ċirkustanzi li fihom iż-żewġ konjuġi jitilqu minn Stat (A) u jmorru jgħixu fi Stat ieħor (B) fiż-Żona Ekonomika Ewropea u wieħed minnhom jirċievi pensjoni minn Stat (A) filwaqt li l-ieħor m'għandux dħul, iżda l-pożizzjoni tat-taxxa tal-koppja tkun differenti li kieku t-tnejn kienu jgħixu fi Stat (A), inkluż il-fatt li kieku jkunu intitolati jiġbru l-krediti tat-taxxa personali? Jekk id-Domanda 1 tingħata risposta, huwa ta' sinifikat li l-Ftehim dwar iż-Żona Ekonomika Ewropea ma fih l-ebda dispożizzjoni ekwivalenti għall-Artikolu 21 tat-Trattat dwar il-Funzjonament tal-Unjoni Ewropea? Fil-Kawża E-2/13, Bentzen Transport AS v l-Awtorità ta' Sorveljanza tal-EFTA – APPLIKAZZJONI taħt it-tieni paragrafu tal-Artikolu 36 tal-Ftehim bejn l-Istati EFTA dwar it-Twaqqif ta' Awtorità ta' Sorveljanza u Qorti tal-Ġustizzja għall-annullament tad-Deċiżjoni 507/12/COL tad-19 ta' Diċembru 2012 tal-Awtorità ta' Sorveljanza tal-EFTA fil-Kawża Nru 71620 dwar l-għeluq ta' każ kontra n-Norveġja li kien beda wara li wasal ilment kontra l-Istat fil-qasam tal-akkwist pubbliku, il-Qorti, magħmul minn Carl Baudenbacher, President u Imħallef-Rapporteur, Per Christiansen u Páll Hreinsson, Imħallfin, taw ordni fit-23 ta' Ottubru 2013, li l-parti operativa hija kif ġej: Ir-rikors ġie miċħud bħala inammissibbli. Ir-rikorrent għandu jeħel l-ispejjeż tal-proċedimenti. L-applikazzjoni hija miċħuda minħabba li hija manifestement inammissibbli. TALBA minn Hæstiréttur Íslands (il-Qorti Suprema tal-Iżlanda) li titlob lill-Qorti tal-EFTA biex tagħti Opinjoni Konsultattiva skont l-Artikolu 34 tal-Ftehim bejn l-Istati EFTA dwar it-twaqqif ta' Awtorità ta' Sorveljanza u Qorti tal-Ġustizzja, Il-President tal-Qorti ta l-Ordni fit-12 ta' Novembru 2013, il-parti operativa ta' din tordna li: Il-Kawża E-22/13 għandha titneħħa mir-Reġistru.
Extracted from C_081_2014.html